《邀同社十七人游灵岩天台次前韵呈潘刘》
宋代·陈宓

凌晨避暑作清游，烈日方中{忄双}玉楼。
石刻俨如元佑日，榜题犹带有唐秋。
二三弟侄皆同志，十一宾朋尽胜流。
共侍潘刘两夫子，夕阳归路语难休。

作者简介：（1171—1230）宋兴化军莆田人，字师复，号复斋。陈定弟。少从朱熹学。历泉州南安盐税，知安溪县。宁宗嘉定七年，入监进奏院，上书言时弊，慷慨尽言。迁军器监簿，又上言指陈三弊。出知南康军，改南剑州，救灾济民，多有惠政。后以直秘阁主管崇禧观。有《论语注义问答》、《春秋三传抄》、《读通鉴纲目》、《唐史赘疣》等。